text.text: التبذير في ميزانية الدولة
text.text_idx: #000005
text.text: الرئيسيةإقتصادالخميس الأسود في البورصة التونسية : متحيلون برتبة رجال أعمال
text.text_idx: #000006
text.text: الخميس الأسود في البورصة التونسية : متحيلون برتبة رجال أعمال
text.text_idx: #000007
text.text: بورصة تونس و سوق اوراقها المالية يمثل ابرز دليل عالڨعباجي المالي و الاداري و السياسي إلي تعيشو بلادنا, و يعكس الصورة المريعة للفساد إلي يتضرر منوا الإقتصاد و يثري منه فئة معينة تستغل علاقاتها و تطغى عالقانون إلي ما يطبقش عليها.
text.text_idx: #000009
text.text: 1. حالة “التجاري بنك” :
  يسمع المستثمر بعملية رسملة عبر دمج الإحتياطي من مصادر مطلعة داخل هيئة السوق المالية و ذلك قبل باقي المستثمرين و يتخذ وقتها قراره بشراء بلوك متاع 544192 سهم في رأس مال البنك و كيف يتززى وقتها فقط يقع إعلان عملية الرسملة للعموم إلي بش يخلطوا ع الفتفات:
  إعادة الرسملة هذي سينتج عنها مرابيح للسهم قيمتها 300 مليم .. يعني ان المستثمر في عملية وحيدة بسيطة سيربح 163 الف دينار خالية من الضرائب.
text.text_idx: #000010
text.text: 2. حالة مجموعة “تواصل”:
  كل يوم ينقص السهم بما قيمته 3% تقريبا و الشركة و هيئة السوق ما قمت بحتى إجراء/بحث/تحقيق لفهم اسباب و ديناميكية ها التراجع الكبير و اليومي لقيمة السهم رغم وجود مؤشرات عامة تشير لمرابيح مهمة عند الشركة :
  هذه الشركة إلي نجحت في لمان قرابة 20 مليون دينار من السوق المالية بسعر سهم اغلى أربعة مرات من قيمته الحالية ! و كل صغار المستثمرين في هذا السهم باهتين و عاجزين عن إنقاذ استثمارهم بعدما الحسابات التقنية المنطقية لي تقول إلي السهم هذا من المتوقع بش تكون قيمته حاليا تقارب ال3 دينارات لقاو انفسهم بمجموعة اسهم قيمتها ماشية و تطيح و 300 مليم و310 مليم ...
  و الإشكال إلي كبار المساهمين في الشركة إستغلو السوق المالية بش يطيحو قيمة السهم و يشريوه بقيمة رخيصة و يعاودو يتملكوا الشركة إلي حطوها للرسملة في البورصة على حساب المستثمرين الصغار !
text.text_idx: #000011
text.text: 3. مسلسل “إسمنت كرطاج”: بش تتباع موش بش تتباع / نشريو اسهم توا و إلا اخطانا / الشركة يصير إدراجها عشرة ايام لتالي و يتوقف الإنتاج اليوم بعد مشكل مع النقابة و كيف فما مشكل مازال معلق علاش يقع ادراج اسهم “اسمنت كرطاج” من أصله ؟
  طبعا الرابح الوحيد من وضعية هذا المصنع هو المستثمر الكبير الأجنبي إلي قد ما يتهتك سعر السهم فإنو بش يقدم عروض رخيصة و من بعد يعاود يرسمل و يراكم ارباح خيالية من حركة العرض و الطلب.
text.text_idx: #000012
text.text: أحداث بورصة تونس:
  فما ناس خسرت فلوسها و تضررت بالڨدا (عائليا و مهنيا) من ها المشاكل الي كان بالإمكان تفاديها بتطبيق واضح للقان. و هنا يبان عجز صغار المستثمرين انهم يتهيكلوا و يقدموا حلول لمشاكلهم .
  و من المضحكات المبكيات إلي محاولة تقنين تواجد صغار المساهمين في مجالس الإدارة وقع تأويله لفائدة كبار المساهمين نظرا للضبابية الموجودة في نص القانون فكبار المساهمين هم من يقومون بعمليات الاختيار ،
  فبدل أن يختار صغار المساهمين ممثلين عنهم يكونون منتخبين أو مرشحين باتفاق حولهم بكامل الشفافية والوفاق نجد كبار المساهمين ونظراً لإمتلاكمهم غالبية الأسهم وبنسبة تفوق 80 % فإنهم يستغلون موضع نفوذهم وقوتهم في السوق لاختيار من يوالونهم من صغار المساهمين و ينتج عن هذا إلي عبد الوهاب بن عياد مثلا تمتعيينه كممثل لصغار المساهمين في عدد من مجلاس ادارة الشركات : عبد الوهاب بن عياد اي مجموعة بولينا القابضة يولي صغار المستثمرين.
text.text_idx: #000013
text.text: ===> كل الضروف متهيئة لثورة في بورصة تونس بإستثناء وجود قيادة تعبئ المجهودات و تاخذ هي المبادرة للتغيير و نفس اشكال البورصة تعاني منه الأمة منذ قرنين: غياب قيادة و غياب رؤية واضحة للمشاكل و الحلول و برشا برشا تواكلية و ذروح و هذا لي نحبو نغيروه و سوف نقوم بتغييره اكيد.
text.text_idx: #000015
text.text: أزمة الشركة العمومية التونسية: العوامل الاصلية وآفاق الحل
text.text_idx: #000016
text.text: الثلاثي المخرب للمالية التونسية: التبذير، الإقتراض، الضغط الجبائي
text.text_idx: #000019